b'\n_START_ARTICLE_\nKapitan (Zdru\xc5\xbeeno kraljestvo)\n_START_PARAGRAPH_\nKapitan (izvirno angle\xc5\xa1ko Captain; okraj\xc5\xa1ava: Capt) je vi\xc5\xa1ji voja\xc5\xa1ki \xc4\x8din v Kraljevi vojni mornarici._NEWLINE_Kapitan je nadrejen kapitanu fregate (Commander) in podrejen komodorju (Commodore). V skladu z Natovim standardom STANAG 2116 \xc4\x8din nosi oznako OF-5. Enakovredna \xc4\x8dina v Oboro\xc5\xbeenih silah Zdru\xc5\xbeenega kraljestva sta: polkovnik (Colonel) pri Britanski kopenski vojski in Kraljevih marincih ter Group Captain (dobesedno kapitan skupine) pri Kraljevem vojnem letalstvu._NEWLINE_V Kraljevi vojni mornarici vsak \xc4\x8dastnik, ki poveljuje kakr\xc5\xa1nikoli ladji, velja za kapitana, ne glede na dejstvo, \xc4\x8de \xc4\x8dastnik ima druga\xc4\x8den \xc4\x8din. \xc4\x8castniki s \xc4\x8dinom kapitana lahko slu\xc5\xbeijo na ladjah oz. v zemeljskih bazah._NEWLINE_Oznaka kapitana je sestavljena iz \xc5\xa1tirih prstanov zlate izvezave s pentljo v zgornjem prstanu.'